Page:The Annals of the Cakchiquels.djvu/102

96 equreꜭa xcam vi can hun ka mama rij, xhachatah qui vach, xahun chic xohboço, oh Xahila, ri ꜫaꜫavitz.

31. Xeapon chiꜭa chuvi huyu, Çakihuyu, Teyocuman, ru camul cakan; chiri ꜭa xꜭi ꜯet vi el ru ꜫaꜫal huyu, ꜫaꜫ xanul ru bi, kitzih ti xibin ru ꜫaꜫal tipe chupam huyu; toꜫol ruꜫaꜫal chinaht. Xmani vi tucheex roquebexic, xaꜭa huna huyu ꜫaꜫxanul ꜭoh ru ꜫaꜫal; xmani vi tipe vi ꜫaꜫ, xaporinak chiꜭa ronohel ahlabal vuk amaꜫ xe huyu, mani tanti cucheex, kitzih tan ꜭok qui ꜭux, mani tan tucheex ru ꜭamic ru ꜫaꜫal, xa xeho chic ho oyobem, quecha ri ka mama ri ꜫaꜫavitz, xeapon ꜭa xe huyu, xecha ꜭa conohel ahlabal: At kachaꜫ, mixatul xa at chic at koyoben, chinak tu cheex ru ꜭamic kaꜫaꜫ, mix katih tatiha ka ꜫihil at kachaꜫ, xecha conohel, xoh chaꜭa chique: Nak tahoon tin canah nutihana, hari achih ru ꜭux, maqui tu xibih rij, yn quinabeyah, xcha ꜫaꜫavitz chiquichin, mani xahoon xa canih xquixibih qui. Kitzih ti xibin ru ꜫaꜫal huyu; ok xraho ꜭa ri hun Çakiꜯunun rubi. Yn quibe avuꜭin, xcha ri Çakiꜯunun, xcha chire ꜫaꜫavitz. — Tok xvikon ꜭa xquicauh, xqui cha ꜭa qui quicabichal: Maquina chi ꜭha, chi pocob. Xa xet tule xa ꜯimah vi, xa bolol, raxah ru bi, hari çaꜫul tel chi ya; xquivikbeh quij, xoc pa qui vi, xoc chi qui kul, chi qui ꜭhuc, chi qui ꜫa, chi cakan camiçabal richin ꜫaꜫ, quecha. Ha ꜭa xka chupam ꜫaꜫ ri ꜫaꜫavitz, ha ꜭa Çakiꜯunun, xyaan can ru vi ꜫaꜫ, xa rax yxim xpuꜫ ka pa ya xyabex ruvi ꜫaꜫ: kitzih ꜭa tixibin ok xkah chupam huyu, ok xpax ru ꜫaꜫal huyu, xtoꜫe rucibel chinaht, xoc ꜫekum aꜫa. Xepax conohel ri e ꜭoh xe huyu, xqui xibih qui. Xbe yaloh pa huyu ri ꜫaꜫavitz, xqui tzakah ru ꜫih, xcam chi qui ꜭux. Ꜭoh xꜭamo ꜫaꜫ, ꜭoh mani xꜭamo chiquichin;